คนไทยกลับจากตปท.ติด “โควิด” 3 ราย เข้า State Quarantine รวมป่วยสะสม 3,045 คน ไร้เสียชีวิต
"ศบค." เผยคนไทยกลับจากตปท.ติด "โควิด" 3 ราย เข้า State Quarantine รวมป่วยสะสม 3,045 คน ไร้เสียชีวิต
"ศบค." เผยคนไทยกลับจากตปท.ติด "โควิด" 3 ราย เข้า State Quarantine รวมป่วยสะสม 3,045 คน ไร้เสียชีวิต
26 พ.ค. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 26 พ.ค.63 เมื่อเวลา 11.30 น.ที่ผ่านมา ที่ทำเนียบรัฐบาล
โดยระบุ พบผู้ติดเชื้อโควิด-19 รายใหม่เพิ่ม 3 ราย รวมผู้ป่วยยืนยันสะสม 3,045 ราย รักษาหายเพิ่ม 1 ราย รักษาหายแล้ว 2,929 ราย ยังรักษาอยู่ 59 รา ไม่มีผู้เสียชีวิตเพิ่ม ทำให้ยอดผู้เสียชีวิตคงที่ 57 ราย
สำหรับผู้ป่วยใหม่ทั้ง 3 รายนี้ เดินทางกลับมาจากต่างประเทศ และเข้าพักยังสถานกักกันที่รัฐจัดให้ หรือ State Quarantine
รายแรก เป็นหญิงไทย อายุ 51 ปี อาชีพพนักงานนวด กลับมาจากประเทศรัสเซีย เมื่อวันที่ 12 พ.ค. และเข้าพัก State Quarantine ที่ จ.ชลบุรี ตรวจพบเชื้อเมื่อวันที่ 25 พ.ค. โดยผู้ป่วยไม่มีอาการ
อีก 2 ราย เป็นชายไทย อายุ 45 ปี กลับมาจากประเทศคูเวตเมื่อวันที่ 24 พ.ค. และเข้าพัก State Quarantine ที่ จ.สมุทรปราการ โดยทั้ง 2 รายมีอาการไอ และตรวจพบเชื้อเมื่อวันที่ 25 พ.ค.